সান্তিয়াগো মেট্রো
সান্তিয়াগো মেট্রো (স্পেনীয় ভাষায়: Metro de Santiago "মেত্রো দে সান্তিয়াগো") চিলির রাজধানী সান্তিয়াগোকে সেবা প্রদানকারী পাতাল ট্রেন বা মেট্রো ব্যবস্থা। এটি ৫টি লাইন ও ১০৫টি স্টেশনের একটি নেটওয়ার্ক। এর সর্বমোট দৈর্ঘ্য ১০৪.৫ কিমি। ১৯৭৫ সালে এটির উদ্বোধন হয়। দৈনিক প্রায় ২৫ লক্ষ যাত্রী এই মেট্রো ব্যবহার করেন। এটি চিলির ও সমগ্র লাতিন আমেরিকার অন্যতম সুনির্মিত আধুনিক মেট্রো ব্যবস্থা।
আন্দ্রেস বেলিও
আন্দ্রেস বেলিও (স্পেনীয় ভাষায়: Andrés Bello) (১৭৮১-১৮৬৫) ভেনেজুয়েলীয় কবি, শিক্ষাবিদ ও পণ্ডিত। তিনি ধ্রুপদী শৈলীতে দক্ষিণ আমেরিকার প্রাকৃতিক সৌন্দর্য ও গ্রামীণ জীবন তাঁর কাব্যে বর্ণনা করেছেন। বেলিও কারাকাস শহরে জন্মগ্রহণ করেন এবং ভেনেজুয়েলা বিশ্ববিদ্যালয়ে শিক্ষালাভ করেন। ১৯১০ সালে তিনি ইংল্যান্ডের লন্ডন শহরে যান এবং সেখানে কলম্বিয়া ও চিলি দূতাবাসে আইনি সহকারী হিসেবে কাজ করেন। লন্ডনে থাকাকালীন অবস্থায় তিনি দুই পর্বের মহাকাব্য "লাস সিলবাস আমেরিকানাস" "Las Silvas Americanas" ("আমেরিকান অরণ্য", ১৮২৬-১৮২৭) রচনা করেন। ১৮২৯ সালে বেলিও দক্ষিণ আমেরিকাতে ফিরে আসেন এবং চিলির একটি সরকারী পদে যোগ দেন। ১৮৪৩ সালে তিনি চিলি বিশ্ববিদ্যালয়ের প্রথম রেক্টর হওয়ার গৌরব অর্জন করেন।